
DR 30.11.2004 73 
 

Jadi perkara ini perlu diperiksa.  Kementerian dan Timbalan Menteri ada di 
sini, serius sedikit.  Minta penguat kuasa periksa perkara ini.  Kalau mereka tidak 
periksa kita tubuhkan jawatankuasa periksa mereka.  Mungkin ada sesuatu yang 
berlaku kepada mereka sebab mereka tidak pernah berjaya menangkap pekerja-
pekerja haram yang hadir di negara kita. 

Tuan Pengerusi [Datuk Dr. Yusof bin Yacob]:  Cukup Yang Berhormat. 

Datuk Bung Moktar bin Radin:  Jadi Tuan Pengerusi, sebenarnya saya ada 
banyak lagi tetapi sudah diminta berhenti, kita berhenti.  Terima kasih. 

Tuan Pengerusi [Datuk Dr. Yusof bin Yacob]:  Yang Berhormat Timbalan 
Menteri menjawab. 

 

4.49 ptg. 

Timbalan Menteri Sumber Manusia [Datuk Abdul Rahman bin Bakar]:  
Terima kasih kepada Tuan Pengerusi.  Saya bagi pihak Kementerian Sumber Manusia 
merakamkan setinggi-tinggi tahniah dan terima kasih kepada Ahli-ahli Yang Berhormat 
yang bertanya serta banyak mencadangkan mengenai dengan kedudukan Kementerian 
Sumber Manusia.  Yang Berhormat bagi Beluran bertanya mengenai banyak perkara 
dan di antaranya mengenai dengan pekerja-pekerja ladang kelapa sawit yang banyak 
bergantung kepada orang asing.   

 Saya hendak sebut di sini bahawa memang dalam sektor pertanian, 
perladangan, pembinaan, perkhidmatan dan juga pembuatan, empat sektor ini 
merupakan sektor-sektor yang sangat kurang diminati ataupun diceburi oleh penduduk 
ataupun pekerja-pekerja tempatan.  Mahu tidak mahu terpaksalah majikan-majikan itu 
setelah mengiklankan beberapa kali untuk mendapatkan pekerja tempatan tetapi gagal, 
terpaksa menerima pekerja-pekerja asing.  Jadi ini satu perkara yang tidak dapat 
dielakkan sementara kita menerima pekerja-pekerja tempatan.   

 Saya juga ingin menjawab mengenai perkara gaji minimum yang diberi tahu 
oleh pihak Yang Berhormat bagi Beluran, iaitu apakah permintaan MTUC untuk 
mencadangkan RM900 sebulan itu tidak diterima oleh pihak Kementerian Sumber 
Manusia.  Ingin ditegas dan dijelaskan di sini bahawa Kementerian Sumber Manusia 
lebih terbuka ataupun membuka soal penetapan gaji ini kepada pasaran terbuka.  Jika 
sekiranya kita menetapkan gaji minimum iaitu sebanyak RM900 kepada pekerja-
pekerja, ada beberapa akibat kurang baik akan diterima oleh pihak kerajaan.  
Umpamanya, ramai di antara majikan-majikan yang ingin melabur ke sini juga kurang 
berminat untuk melabur ke sini dan hasilnya peluang-peluang pekerjaan tidak dapat kita 
nikmati. 

 Kita juga dapati bahawa ada setengah-setengah majikan yang menetapkan 
gajinya bukan sahaja pada kadar minimum RM900 sebulan malah lebih daripada itu.  
Selain daripada itu, pasaran yang kompetitif ini lebih memberikan daya saing kepada 
pekerja-pekerja untuk meningkatkan kualiti dan mutu kerja dan selanjutnya untuk 
mencapai tahap kualiti yang diperlukan bagi memperlihatkan bukan sahaja mutu kerja 
tetapi juga keuntungan syarikat pada masa-masa yang akan datang.   

Kita juga ada satu council yang dikenali sebagai Minimum Wage Council yang 
sentiasa membincangkan kedudukan gaji-gaji pekerja dari semasa ke semasa.  
Sekiranya keadaan mengizinkan maka gaji yang sesuai mungkin akan ditetapkan oleh 
pihak council untuk dicadangkan kepada pihak Kementerian Sumber Manusia.   

Beliau juga menyentuh tentang galakan pakar-pakar luar negara.  Kita 
memang menggalakkan pakar-pakar yang berkemahiran dari luar negara untuk balik 
dan pulang untuk bekerja di Malaysia.  Setakat hari ini, kita difahamkan bahawa 
terdapat lebih kurang 30,000 pekerja-pekerja mahir rakyat Malaysia di merata tempat di 
dunia.  Tetapi apa yang kita telah iklankan, mereka yang ingin pulang ini tidak ramai.  
Yang membuat permohonan untuk pulang ke negara kita Malaysia hanya lebih kurang 
650 orang sahaja, dan daripada 650 orang itu kita hanya dapat menerima lebih kurang 
300 orang sahaja yang berhajat untuk pulang ke Malaysia dan kepelbagaian bidang 
yang kita terima di antaranya ialah dari segi perubatan, saintis dan lain-lain kepakaran 
dan usaha-usaha ini akan diteruskan dari semasa ke semasa.   

Saya juga dengar ada seorang Yang Berhormat yang mencadangkan supaya 
kita tiru Singapura, di mana ada 4,000 e-mail yang telah dihantar ke merata tempat di 



Jadi perkara ini perlu diperiksa. Kementerian dan Timbalan Menteri ada di sini, serius sedikit. Minta penguat kuasa periksa perkara ini. Kalau mereka tidak periksa kita tubuhkan jawatankuasa periksa mereka. Mungkin ada sesuatu yang berlaku kepada mereka sebab mereka tidak pernah berjaya menangkap pekerja- pekerja haram yang hadir di negara kita. Tuan Pengerusi [Datuk Dr. Yusof bin Yacob]: Cukup Yang Berhormat. Datuk Bung Moktar bin Radin: Jadi Tuan Pengerusi, sebenarnya saya ada banyak lagi tetapi sudah diminta berhenti, kita berhenti. Terima kasih. Tuan Pengerusi [Datuk Dr. Yusof bin Yacob]: Yang Berhormat Timbalan Menteri menjawab. 4.49 ptg. Timbalan Menteri Sumber Manusia [Datuk Abdul Rahman bin Bakar]: Terima kasih kepada Tuan Pengerusi. Saya bagi pihak Kementerian Sumber Manusia merakamkan setinggi-tinggi tahniah dan terima kasih kepada Ahli-ahli Yang Berhormat yang bertanya serta banyak mencadangkan mengenai dengan kedudukan Kementerian Sumber Manusia. Yang Berhormat bagi Beluran bertanya mengenai banyak perkara dan di antaranya mengenai dengan pekerja-pekerja ladang kelapa sawit yang banyak bergantung kepada orang asing. Saya hendak sebut di sini bahawa memang dalam sektor pertanian, perladangan, pembinaan, perkhidmatan dan juga pembuatan, empat sektor ini merupakan sektor-sektor yang sangat kurang diminati ataupun diceburi oleh penduduk ataupun pekerja-pekerja tempatan. Mahu tidak mahu terpaksalah majikan-majikan itu setelah mengiklankan beberapa kali untuk mendapatkan pekerja tempatan tetapi gagal, terpaksa menerima pekerja-pekerja asing. Jadi ini satu perkara yang tidak dapat dielakkan sementara kita menerima pekerja-pekerja tempatan. Saya juga ingin menjawab mengenai perkara gaji minimum yang diberi tahu oleh pihak Yang Berhormat bagi Beluran, iaitu apakah permintaan MTUC untuk mencadangkan RM900 sebulan itu tidak diterima oleh pihak Kementerian Sumber Manusia. Ingin ditegas dan dijelaskan di sini bahawa Kementerian Sumber Manusia lebih terbuka ataupun membuka soal penetapan gaji ini kepada pasaran terbuka. Jika sekiranya kita menetapkan gaji minimum iaitu sebanyak RM900 kepada pekerja- pekerja, ada beberapa akibat kurang baik akan diterima oleh pihak kerajaan. Umpamanya, ramai di antara majikan-majikan yang ingin melabur ke sini juga kurang berminat untuk melabur ke sini dan hasilnya peluang-peluang pekerjaan tidak dapat kita nikmati. Kita juga dapati bahawa ada setengah-setengah majikan yang menetapkan gajinya bukan sahaja pada kadar minimum RM900 sebulan malah lebih daripada itu. Selain daripada itu, pasaran yang kompetitif ini lebih memberikan daya saing kepada pekerja-pekerja untuk meningkatkan kualiti dan mutu kerja dan selanjutnya untuk mencapai tahap kualiti yang diperlukan bagi memperlihatkan bukan sahaja mutu kerja tetapi juga keuntungan syarikat pada masa-masa yang akan datang. Kita juga ada satu council yang dikenali sebagai Minimum Wage Council yang sentiasa membincangkan kedudukan gaji-gaji pekerja dari semasa ke semasa. Sekiranya keadaan mengizinkan maka gaji yang sesuai mungkin akan ditetapkan oleh pihak council untuk dicadangkan kepada pihak Kementerian Sumber Manusia. Beliau juga menyentuh tentang galakan pakar-pakar luar negara. Kita memang menggalakkan pakar-pakar yang berkemahiran dari luar negara untuk balik dan pulang untuk bekerja di Malaysia. Setakat hari ini, kita difahamkan bahawa terdapat lebih kurang 30,000 pekerja-pekerja mahir rakyat Malaysia di merata tempat di dunia. Tetapi apa yang kita telah iklankan, mereka yang ingin pulang ini tidak ramai. Yang membuat permohonan untuk pulang ke negara kita Malaysia hanya lebih kurang 650 orang sahaja, dan daripada 650 orang itu kita hanya dapat menerima lebih kurang 300 orang sahaja yang berhajat untuk pulang ke Malaysia dan kepelbagaian bidang yang kita terima di antaranya ialah dari segi perubatan, saintis dan lain-lain kepakaran dan usaha-usaha ini akan diteruskan dari semasa ke semasa. Saya juga dengar ada seorang Yang Berhormat yang mencadangkan supaya kita tiru Singapura, di mana ada 4,000 e-mail yang telah dihantar ke merata tempat di.